S-6203/2023

Mál þetta, sem dómtekið var 22. nóvember sl., er höfðað með ákæru, útgefinni af lögreglustjóranum á höfuðborgarsvæðinu 17. október 2023, á hendur Í-kk-þgf E-kk-þgf G-kk-þgf, kt. [...], [...], fyrir fíkniefnalagabrot með því að hafa, miðvikudaginn 16. mars 2022, í [...]að [...]í Hafnarfirði haft í vörslum sínum í sölu- og dreifingarskyni 15 kannabisplöntur, 48,20 gaf maríhúana og 1 stykki af LSD og hafa um nokkurt skeið fram til þess dags rækt aðgreindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 15 kannabisplöntum, 48,20 gaf maríhúana og 1 stykki af LSD, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Einnig er krafist upptöku á rakatæki, saltmagn smæli, 5 viftum, 4 ræktunarlömpum, 2 tímarofum, 4 straumbreytum, 2 hitamælum og 3 loftsíu, sem hald var lagt á í málinu, samkvæmt 7. mgr. 5. gr. sömu laga og 2. mgr. 14. gr. reglugerðar nr. 233/2001, með síðari breytingum, en munirnir voru notaðir til framleiðslu kannabisplantnanna.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 13. október 2023, hefur ákærði ekki áður gerst sekur um refsiverðan verknað.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Við ákvörðun refsingar verður einnig til þess litið að ákærði hefur ekki áður gerst sekur um refsiverðan verknað. Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 3 0 daga fangelsi en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorði 57. gr. laga nr. 19/1940, sbr. 4. gr. laga nr. 22/1955.

Þá er með vísan til lagaákvæða í ákæru gerð upptæk 15 kannabisplöntur, 48,20 gaf maríhúana og 1 stykki af LSD, rakatæki, saltmagn smæli, 5 viftum, 4 ræktunarlömpum, 2 tímarofum, 4 straumbreytum, 2 hitamælum og 3 loftsíum.

Ákærði greiði málsvarnarþóknun skipaðs verjanda síns, S-kk-ef D-kk-ef lögmanns, 256.122 krónur að meðtöldum virðisaukaskatti, og 86.815 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

B-kvk-nf K-kvk-nf aðstoðarmaður dómara kveður upp þennan dóm.

Dómsorð:

Ákærði, Í-kk-nf Ö-kk-nf G-kk-nf, sæti fangelsi í 3 0 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorði 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 15 kannabisplöntum, 48,20 gaf maríhúana og 1 stykki af LSD, rakatæki, saltmagn smæli, 5 viftum, 4 ræktunarlömpum, 2 tímarofum, 4 straumbreytum, 2 hitamælum og 3 loftsíum.

Ákærði greiði málsvarnarþóknun skipaðs verjanda síns, S-kk-ef D-kk-ef lögmanns, 256.122 krónur að meðtöldum virðisaukaskatti, og 86.815 krónur í annan sakarkostnað.

B-kvk-nf K-kvk-nf